
COMUNICAT DE PRESĂ
Finalizarea proiectului DEZVOLTAREA INFRASTRUCTURII SOCIALE ÎN USV (ACRONIM DIS-USV)
„PNRR: Fonduri pentru România modernă și reformată!”
Suceava, 31 august 2026

Universitatea „Ștefan cel Mare” din Suceava (USV) anunță finalizarea perioadei de implementare a proiectului DIS-USV (Cod proiect: 997164203), derulat în cadrul Planului Național de Redresare și Reziliență - Componenta C15: Educație, Reforma 6, Investiția 17. Proiectul a fost implementat de către Universitatea „Ștefan cel Mare” din Suceava în calitate de beneficiar în perioada 18.07.2024 - 31.08.2026. Valoarea totală a grantului acordat inclusiv TVA este de 47.247.726,63 lei
Proiectul a urmărit dezvoltarea infrastructurii universitare a USV și asigurarea accesului la servicii sociale de calitate pentru toți studenții, indiferent de situația lor socio-economică.
Obiectivul general al proiectului este reprezentat de dezvoltarea infrastructurii universitare a USV și asigurarea accesului la servicii sociale de calitate pentru toți studenții, indiferent de situația lor socio-economică.
Obiectivele și sub-obiectivele specifice ale proiectului sunt conectate la cele 3 obiective de investiții, și anume:
OS1. Dezvoltarea infrastructurii culturale a USV prin construcția Casei de Cultură a Studenților;
OS2. Promovarea dezvoltării fizice armonioase a studenților prin acces la infrastructură sportivă de nivel ridicat;
OS3. Dezvoltarea infrastructurii sociale a USV prin construcția unei cantine în Campusul studențesc 2.
Rezultatele sunt în strânsă interdependență cu obiectivul principal, obiectivele specifice și activitățile proiectului. Astfel, la terminarea perioadei de implementare a proiectului, s-au atins următoarele rezultate:
O casă de cultură a studenților nou construită, având lucrările esenţiale recepţionate, ce va oferi studenților un spațiu dedicat desfășurării de activități culturale și artistice;
Un teren de sport multifuncțional nou construit, finalizat şi complet recepţionat, constituind un spațiu în care se vor desfășura activități sportive, cu implicații directe în ceea ce privește promovarea unui stil de viață sănătos și activ, simultan cu dezvoltarea abilităților fizice și sociale ale studenților din comunitate;
O cantină-restaurant nou construită, având lucrările esenţiale recepţionate, ce va funcționa în perioada desfășurării activităților didactice, contribuind la asigurarea calității vieții studenților din comunitate (acces la alimente sănătoase și la un preț accesibil);
O campanie de informare și publicitate derulată pe perioada proiectului.
Având în vedere că implementarea proiectului DIS-USV presupune construcția unei infrastructuri sociale, o serie de rezultate vor putea fi vizibile după darea în folosință a acesteia (în perioada de sustenabilitate a proiectului). Cel mai important rezultat va fi reprezentat de faptul că cel puțin 860 de studenți unici, în special din categoriile defavorizate, vor beneficia anual de infrastructura nou creată.
Informații suplimentare: Universitatea „Ștefan cel Mare” din Suceava | www.usv.ro | dis.usv.ro | rectorat@usv.ro




„Conținutul acestui material nu reprezintă în mod obligatoriu poziția oficială a Uniunii Europene sau a Guvernului României“.

